
Παράταση της προθεσμίας κοινοποίησης από 
την ΕΠ.ΠΑ. ΜΑΝΤΟΥΔΙΟΥ Α.Ε. της εγκεκριμένης 
πράξης εφαρμογής του Επιχειρηματικού Πάρκου 
Τύπου Α' Μαντουδίου στην Διεύθυνση Αδειοδό- 
τησης Επιχειρήσεων και Επιχειρηματικών Πάρκων 
της Γενικής Γραμματείας Βιομηχανίας. 

2 

Ίδρυση Κέντρου Επιμόρφωσης και Δια Βίου Μά¬ 
θησης στο Διεθνές Πανεπιστήμιο της Ελλάδος. 

Μετονομασία Γυμνασίου Αμφιπαγιτών. 

Ίδρυση Κέντρου Επιμόρφωσης και Δια Βίου Μά¬ 

Σύσταση και συγκρότηση Ειδικής Επιτροπής Αξι¬ 
ολόγησης του άρθρου 21 του ν. 4369/2016 στη 
Γενική Γραμματεία Αθλητισμού του ΥΠΠΟΑ. 

Έγκριση Επιχειρησιακού Σχεδίου 2018-2021 της 
εταιρείας «ΕΡΓΑ ΟΣΕ ΑΝΩΝΥΜΗ ΕΤΑΙΡΕΙΑ». 

Παράταση Θητείας Επικεφαλής Περιφερειακού 
Γραφείου ΔΑΛ Πειραιά. 


ΑΠΟΦΑΣΕΙΣ 

Αριθμ. Φ/Α.5.33/13683 4/1610 (1) 

Παράταση της προθεσμίας κοινοποίησης από 
την ΕΠ.ΠΑ. ΜΑΝΤΟΥΔΙΟΥ Α.Ε. της εγκεκριμένης 
πράξης εφαρμογής του Επιχειρηματικού Πάρκου 
Τύπου Α' Μαντουδίου στην Διεύθυνση Αδειοδό- 
τησης Επιχειρήσεων και Επιχειρηματικών Πάρ¬ 
κων της Γενικής Γραμματείας Βιομηχανίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Το ν. 3982/2011 (Α' 143) «Απλοποίηση της αδειο- 
δότησης τεχνικών επαγγελματικών και μεταποιητικών 
δραστηριοτήτων και επιχειρηματικών πάρκων και άλλες 
διατάξεις» και ιδίως το άρθρο 52 παρ. 3γ. 


2. Το π.δ. 63/2005 (Α' 98) «Κωδικοποίηση της Νομο¬ 
θεσίας για την Κυβέρνηση και τα κυβερνητικά όργανα». 

3. Το π.δ. 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

4. Το π.δ 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

5. Την απόφαση Υ197/16-11 -2016 (Β' 3722) του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης Αλέξανδρο Χαρί- 
τση», όπως ισχύει. 

6. Την Υ198/16-11-2016 (Β' 3722) απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Σωκράτη Φά- 
μελλο». 

7. Το ν. 2545/1997 «Βιομηχανικές και Επιχειρηματικές 
Περιοχές και άλλες διατάξεις», (Α' 254) όπως εφαρμό¬ 
ζεται εν προκειμένου στα πλαίσια του άρθρου 63 παρ. 
2 του ν. 3982/2011. 

8. Το ν. 3325/05 (Α' 68) «Ίδρυση και λειτουργία βιομη¬ 
χανικών - βιοτεχνικών εγκαταστάσεων στο πλαίσιο της 
αειφόρου ανάπτυξης και άλλες διατάξεις». 

9. Την κοινή υπουργική απόφαση 22303/788/1998 (Β' 
691) «Καθορισμός τεχνικών και οικονομικών προϋπο¬ 
θέσεων που θα πρέπει να πληροί ο φορέας ΒΕΠΕ, κ.λπ. 
Δικαιολογητικών, εγγράφων και στοιχείων, σύμφωνα με 
το άρθρο 4, παρ. 3 του ν. 2545/1997, όπως εφαρμόζεται 
εν προκειμένου στα πλαίσια του άρθρου 63 παρ. 2 του 
ν. 3982/2011». 

10. Την κοινή υπουργική απόφαση Φ/Α. 15/3/2226/ 
170/2012 (Β' 583) «Καθορισμός του τύπου και του περι¬ 
εχομένου της αίτησης που πρέπει να υποβάλλει η ΕΑΝΕΠ 
για την ανάπτυξη του ΕΠ, των απαιτούμενων δικαιολο- 
γητικών κ.λπ. της διαδικασίας εξέτασης τους, σύμφωνα 
με το άρθρο 46 παρ. 6 του ν. 3982/2011». 

11. Την απόφαση Φ/Α.5.33/15088/945/21-12-2012 
(Β' 3540) των Υπουργών Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων, Περιβάλλο¬ 
ντος, Ενέργειας και Κλιματικής Αλλαγής, Ναυτιλίας και 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4861/29.12.2017 


Αιγαίου «Περί έγκρισης ανάπτυξηςτου Επιχειρηματικού 
Πάρκου Τύπου Α' Μαντουδίου (ΕΠ.ΠΑ. ΜΑΝΤΟΥΔΙΟΥ) 
στη θέση Φούρνοι Μαντουδίου Δήμου Μαντουδίου - 
Λίμνης - Αγ. Άννας της Περιφερειακής Ενότητας Εύβοιας» 
και τη σχετική διόρθωση του σφάλματος (Β' 206), όπως 
τροποποιήθηκε με την απόφαση Φ/Α.5.33/14968/9/ 
23-12-2014 (Β' 3622) των Υπουργών Ανάπτυξης και 
Ανταγωνιστικότητας, Περιβάλλοντος, Ενέργειας και 
Κλιματικής Αλλαγής, Ναυτιλίας και Αιγαίου. 

12. Το με α.π. 073 / 20-12-2016/Α.ΣΠ./βφ αίτημα της 
ΕΠ.ΠΑ. ΜΑΝΤΟΥΔΙΟΥ Α.Ε. για παράταση της κοινής 
υπουργικής απόφασης έγκρισης ανάπτυξηςτου Επιχει¬ 
ρηματικού Πάρκου Τύπου Α' Μαντουδίου. 

13. Το γεγονός ότι από τις κανονιστικές διατάξεις της 
παρούσας δεν προκαλείται δαπάνη σε βάρος του κρα¬ 
τικού προϋπολογισμού και ειδικότερα του οικείου ΟΤΑ, 
αποφασίζουμε: 

Την παράταση για ένα (1) έτος της προθεσμίας κοινο¬ 
ποίησης από την ΕΠ.ΠΑ. ΜΑΝΤΟΥΔΙΟΥ Α.Ε. της εγκεκρι¬ 
μένης πράξης εφαρμογής του Επιχειρηματικού Πάρκου 
Τύπου Α' Μαντουδίου στην Διεύθυνση Αδειοδότησης 
Επιχειρήσεων και Επιχειρηματικών Πάρκων της Γενικής 
Γραμματείας Βιομηχανίας από τη λήξη της προθεσμί¬ 
ας των δύο (2) ετών από τη δημοσίευση της κοινής 
υπουργικής απόφασης Φ/Α.5.33/14968/9/23-12-2014 
(Β' 3622/31-12-2014) «Τροποποίηση της αριθμ. πρωτ. 
Φ/Α.5.33/15088/945/21 -12-2012 (Β' 3540) κοινής 
υπουργικής απόφασης «Περί έγκρισης ανάπτυξης του 
Επιχειρηματικού ΠάρκουΤύπου Α' Μαντουδίου (ΕΠ.ΠΑ. 
ΜΑΝΤΟΥΔΙΟΥ) στη θέση Φούρνοι Μαντουδίου Δήμου 
Μαντουδίου - Λίμνης - Αγ. Άννας της Περιφερειακής 
Ενότητας Εύβοιας», ήτοι έως τις 31-12-2017, σύμφωνα 
με το άρθρο 52 παρ. 3γ του ν. 3982/2011, εξαιτίας της 
μεγάλης καθυστέρησης ολοκλήρωσης των διοικητικών 
διαδικασιών έγκρισης της πολεοδομικής μελέτης και, 
κατά συνέπεια, εξάντλησης του χρονικού περιθωρίου 
για την ολοκλήρωση και έγκριση της πράξης εφαρμογής. 

Η παρούσα απόφαση ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2017 
Οι Υπουργοί 

Αναπληρωτής Υπουργός Περιβάλλοντος 
Οικονομίας και Ανάπτυξης και Ενέργειας 

ΑΛΕΞΑΝΔΡΟΣ ΧΑΡΙΤΣΗΣ ΓΕΩΡΓΙΟΣ ΣΤΑΟΑΚΗΣ 

Αναπληρωτής Υπουργός 

Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 


Αριθμ. 228841/Ζ1 (2) 

Ίδρυση Κέντρου Επιμόρφωσης και Δια Βίου Μά¬ 
θησης στο Διεθνές Πανεπιστήμιο της Ελλάδος. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α. του άρθρου 48, του ν. 4485/2017 (Α' 114), 


β. του άρθρου 3 του ν. 3391/2005 (Α' 240), σε συνδυ¬ 
ασμό με τις διατάξεις της παρ. 20, άρθρ. 84 ν. 4485/2017 
και 

γ. του π.δ. 70/2015 (Α' 114) και του π.δ. 125/2016 
(Α' 210). 

2. Το απόσπασμα πρακτικού της Δ.Ε. του Διεθνούς Πα¬ 
νεπιστημίου της Ελλάδος (συνεδρίαση 4η/13-10-2017). 

3. Την αριθμ. πρωτ. Φ.1/Α71312/223522/Β1/19-12-2017 
εισήγηση του άρθρου 24 του ν. 4270/2014 (Α' 143), όπως 
αντικαταστάθηκε και ισχύει από τη Γενική Διεύθυνση 
Οικονομικών Υπηρεσιών του Υπουργείου Παιδείας, 
Έρευνας και Θρησκευμάτων, σύμφωνα με την οποία από 
τις διατάξεις της παρούσας απόφασης δεν προκαλείται 
δαπάνη σε βάρος του τακτικού προϋπολογισμού του 
ΥΠ.Π.Ε.Θ. ή του κρατικού προϋπολογισμού, αποφασί¬ 
ζουμε: 

Άρθρο 1 

Ιδρύεται Κέντρο Επιμόρφωσης και Δια Βίου Μάθησης 
(ΚΕ.ΔΙ.ΒΙ.Μ.) στο Διεθνές Πανεπιστήμιο της Ελλάδος, ως 
φορέας διά του οποίου το Διεθνές Πανεπιστήμιο της 
Ελλάδος θα εξασφαλίζει την οργάνωση, το συντονισμό 
και τη διεπιστημονική συνεργασία εντός και εκτός του 
Πανεπιστημίου, με στόχο την ανάπτυξη προγραμμάτων 
επιμόρφωσης, συνεχιζόμενης εκπαίδευσης, κατάρτισης 
και εν γένει διά βίου μάθησης. 

Άρθρο 2 

Το Κέντρο Επιμόρφωσης και Δια Βίου Μάθησης 
(ΚΕ.ΔΙ.ΒΙ.Μ.) θα προσφέρει και θα πιστοποιεί εκπαίδευ¬ 
ση όλων των μορφών, εκτός του τυπικού εκπαιδευτικού 
συστήματος, όπως ιδίως προγράμματα επιμόρφωσης, 
συνεχιζόμενης εκπαίδευσης, κατάρτισης και εν γένει διά 
βίου μάθησης, αρχική και συνεχιζόμενη επαγγελματική 
κατάρτιση, εξειδίκευση και επιμόρφωση, με τη χρήση 
μεθόδων σύγχρονης και εξ αποστάσεως εκπαίδευσης. 

Άρθρο 3 

Το ευρύτερο πλαίσιο στρατηγικής και δραστηριοτή¬ 
των εντός του οποίου θα οργανώνονται τα εκπαιδευτικά 
προγράμματα του ΚΕ.ΔΙ.ΒΙ.Μ. του Διεθνούς Πανεπιστη¬ 
μίου της Ελλάδος περιγράφεται ως ακολούθως: 

Το Διεθνές Πανεπιστήμιο της Ελλάδος με την ίδρυση 
του ΚΕ.ΔΙ.ΒΙ.Μ. επιδιώκει πρωτίστως τους ακόλουθους 
στόχους: 

α) Να ενισχύσει τις δυνατότητες πρόσβασης νέων στη 
γνώση, καθώς και να συμβάλει στην ανανέωση της γνώ¬ 
σης εργαζόμενων και ανέργων σε ένα πλαίσιο αναβαθ¬ 
μισμένου ακαδημαϊκού συστήματος, 

β) να συνδράμει στη βελτίωση των δεξιοτήτων και στην 
εμπέδωση της εξειδικευμένης γνώσης του ανθρώπινου 
δυναμικού, ώστε να αξιοποιηθούν συστηματικά και απο¬ 
τελεσματικά στην κατεύθυνση της αντιμετώπισης της 
ανεργίας προς όφελος των ίδιων των καταρτιζομένων 
και, συνακόλουθα, της κοινωνίας και της οικονομίας, 

γ) να ενισχύσει την εξωστρέφεια και τη διασύνδεση 
του Ιδρύματος μέσα από την στενότερη σύνδεση του με 
την κοινωνία και την ανταπόκριση στις ανάγκες της, στο 
πλαίσιο διάχυσης της γνώσης, ανάδειξης της έρευνας 
και παραγωγής προστιθέμενης αξίας προς όφελος του 
ευρύτερου δημόσιου συμφέροντος, 

δ) να επιτύχει στοχευμένες συνεργασίες με άλλα ΑΕΙ, 
και ερευνητικά κέντρα της ημεδαπής και της αλλοδαπής, 
οι οποίες θα έχουν ως αποτέλεσμα την παροχή διεθνικών 
και υπερεθνικών και ευέλικτων προγραμμάτων σπου¬ 
δών, με γνώμονα τις ανάγκες της αγοράς εργασίας και 
την ανάγκη εξειδίκευσης νέων επιστημόνων και επαγ- 
γελματιών, 

ε) να παρέχει εκπαιδευτικές υπηρεσίες σε τομείς άμε¬ 
σου ενδιαφέροντος για τους παραγωγικούς και κοινω¬ 
νικούς φορείς, τη διοίκηση, την αυτοδιοίκηση και την 
κοινωνία των πολιτών, 

στ) να αξιοποιήσει τη χρήση νέων τεχνολογιών και 
μεθόδων εξ αποστάσεως εκπαίδευσης και μικτών μορ¬ 
φών εκπαίδευσης για να παράσχει το υψηλότερο δυνατό 
επίπεδο εκπαίδευσης με ελεγχόμενο κόστος τόσο για 
το Πανεπιστήμιο όσο και για τον λήπτη των υπηρεσιών, 
λαμβάνοντας υπόψη τις ανάγκες ατόμων με αναπηρία 
ή/και ειδικές εκπαιδευτικές ανάγκες και εξασφαλίζοντας 
την ηλεκτρονική προσβασιμότητα των προγραμμάτων 
και στα άτομα αυτά, 

ζ) να ενισχύσει τους δεσμούς του Διεθνούς Πανεπιστη¬ 
μίου της Ελλάδος με την τοπική κοινωνία και να εξασφα¬ 
λίσει τη δυνατότητα να απολαμβάνει η τελευταία υψηλού 
επιπέδου επιμόρφωση, επαγγελματική κατάρτιση και 
εξειδίκευση, 

η) να συμβάλει στο γενικότερο εκσυγχρονισμό του 
εκπαιδευτικού συστήματος, στην αναβάθμιση της ποιό¬ 
τητας της εκπαίδευσης, στην προώθηση της εξωστρέφει- 
ας και στην αντιμετώπιση του κοινωνικού αποκλεισμού 
στην εκπαίδευση, 

θ) να ενισχύσει την παρουσία του Διεθνούς Πανεπιστη¬ 
μίου της Ελλάδος στη διεθνή αγορά της εκπαίδευσης με 
τη διοργάνωση προγραμμάτων μη τυπικής εκπαίδευσης 
που απευθύνονται στο διεθνή χώρο. 

Άρθρο 4 

Οι ανωτέρω στόχοι θα επιτευχθούν ιδίως με τη χρήση 
των ακόλουθων δράσεων, πρακτικών και εκπαιδευτικών 
εργαλείων: 

α) Την αξιοποίηση των μελών ΔΕΠ και του εν γένει 
επιστημονικού δυναμικού του Πανεπιστημίου, σε συ¬ 
νεργασία με άλλα μέλη της ακαδημαϊκής κοινότητας από 
την ημεδαπή και την αλλοδαπή και επιστήμονες που 
διαπρέπουν στην Ελλάδα και το εξωτερικό. 

β) Τη βέλτιστη χρήση των υποδομών του Διεθνούς 
Πανεπιστημίου της Ελλάδος σε προγράμματα διά ζώσης 
ή από απόσταση που απευθύνονται στην ελληνική και 
διεθνή κοινότητα και ανταποκρίνονται στις ανάγκες των 
πολιτών για κατάρτιση, επιμόρφωση και εξειδίκευση. 

γ) Την αύξηση της εξωστρέφειας και αναγνωρισι- 
μότητας του Πανεπιστημίου με τη χρήση συμβατικών 
μεθόδων παροχής υπηρεσιών εκπαίδευσης και τη συν¬ 
δρομή των νέων τεχνολογιών, που θα συμβάλλουν στην 
αύξηση της εξωστρέφειας και αναγνωρισιμότητας του 
Πανεπιστημίου. 

δ) Τη λειτουργία με πλήρη διαφάνεια, η οποία περιο¬ 
ρίζεται μόνο από τις εκάστοτε ισχύουσες ρυθμίσεις περί 
προστασίας των προσωπικών δεδομένων, περί απορρή¬ 
του και διανοητικής ιδιοκτησίας. 


Άρθρο 5 

Τα θέματα που αφορούν στην οργάνωση, λειτουργία 
και στη διοίκηση του Κέντρου ρυθμίζονται από τις δια¬ 
τάξεις του ν. 4485/2017 και τον Κανονισμό του, που εκ- 
δίδεται με απόφαση της Συγκλήτου, ύστερα από γνώμη 
του Συμβουλίου του Κ.Ε.ΔΙ.ΒΙ.Μ. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Δεκεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 228427/Δ2 (3) 

Μετονομασία Γυμνασίου Αμφιπαγιτών. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις της παρ. 6 του άρθρου 5 του ν. 1566/ 
1985 (Α' 167) «Δομή και λειτουργία της Πρωτοβάθμιας 
και δευτεροβάθμιας εκπαίδευσης και άλλες διατάξεις». 

2) Τις διατάξεις της παρ. 15 του άρθρου 59 του ν. 3966/ 
2011 (Α' 118) «Θεσμικό πλαίσιο των Πρότυπων Πειρα¬ 
ματικών Σχολείων, Ίδρυση Ινστιτούτου Εκπαιδευτικής 
Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις». 

3) Το π.δ. 125/2016 (Α' 210) με θέμα «Διορισμός 
Υπουργών, Αναπληρωτών Υπουργών και Υφυπουργών». 

4) Το αριθμ. πρωτ. 5906/31-10-2017 έγγραφο της Περι¬ 
φερειακής Διεύθυνσης Π/θμιας και Δ/θμιας Εκπαίδευσης 
Ιον ίων Νήσων. 

5) Το αριθμ. πρωτ. 3735/26-10-2017 έγγραφο της Δι¬ 
εύθυνσης Δ/θμιας Εκπαίδευσης Κέρκυρας. 

6) Την αριθμ. 6-84/07-03-2016 απόφαση του Δημοτι¬ 
κού Συμβουλίου του Δήμου Κέρκυρας. 

7) Το γεγονός ότι δεν προκαλείται δαπάνη σε βάρος 
του κρατικού προϋπολογισμού του ΥΠ.Π.Ε.Θ. για τις 
δαπάνες που καλύπτονται από αυτόν, σύμφωνα με την 
με αριθμ. πρωτ. 206310/Β1/27-11-2017 εισήγηση του 
άρθρου 24 του ν. 4270/2014 (Α' 143), όπως αντικατα- 
στάθηκε με το άρθρο 10 παρ. 6 του ν. 4337/2015 (Α' 129) 
της Γενικής Διεύθυνσης Οικονομικών Υπηρεσιών του 
Υπουργείου Παιδείας,Έρευνας και Θρησκευμάτων, απο¬ 
φασίζουμε: 

Μετονομάζουμε την παρακάτω σχολική μονάδα ως 
εξής: 

Περιφερειακή Διεύθυνση Εκπαίδευσης Ιονίων Νήσων 

Διεύθυνση Δευτεροβάθμιας Εκπαίδευσης Κέρκυρας 

Το Γυμνάσιο Αμφιπαγιτών (2406020) σε Γυμνάσιο Αμ- 
φιπαγιτών - «Ανδρέας Κάλβος» 

Η ισχύς της παρούσης απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 228840/Ζ1 (4) 

Ίδρυση Κέντρου Επιμόρφωσης και Δια Βίου Μά¬ 
θησης στο Πανεπιστήμιο Πελοποννήσου. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α. του άρθρου 48 του ν. 4485/2017 (ΦΕΚ ΑΊ 14) και 

β. των π.δ. 70/2015 (ΑΊ 14) και π.δ. 125/2016 (Α' 210). 

2. Το επισυναπτόμενο στο αριθμ. 7363/07-11-2017 
έγγραφο του Πανεπιστημίου Πελοποννήσου, απόσπα¬ 
σμα Πρακτικού της Συγκλήτου του Πανεπιστημίου (με 
αριθμό 5/17-10-2017 της 113ης Συνεδρίασης), με το 
οποίο υποβάλλεται πρόταση περί ίδρυσης στο Πανεπι¬ 
στήμιο Πελοποννήσου, Κέντρου Επιμόρφωσης και Διά 
Βίου Μάθησης. 

3. Την αριθμ. πρωτ. Φ. 1/Α'/1471/223314/Β1/19-12-2017 
εισήγηση, του άρθρου 24 του ν. 4270/2014 (ΑΊ 43 τ.Α'), 
όπως αντικαταστάθηκε και ισχύει, με θέμα «Ίδρυση Κέ¬ 
ντρου Επιμόρφωσης και Διά Βίου Μάθησης στο Πανε¬ 
πιστήμιο Πελοποννήσου» της Γενικής Δ/νσης Οικονομι¬ 
κών Υπηρεσιών, Διεύθυνση Τακτικού Προϋπολογισμού, 
Μ.Π.Δ.Σ. και Π.Δ.Ε. σύμφωνα με την οποία από τις διατά¬ 
ξεις της παρούσας απόφασης δεν προκαλείται δαπάνη 
σε βάρος του Τακτικού Προϋπολογισμού του ΥΠ.Π.Ε.Θ. 
ή του κρατικού προϋπολογισμού, αποφασίζουμε: 

Άρθρο 1 
Ίδρυση 

Ιδρύεται στο Πανεπιστήμιο Πελοποννήσου, Κέντρο 
Επιμόρφωσης και Δια Βίου Μάθησης (Κ.Ε.ΔΙ.ΒΙ.Μ.), 
σύμφωνα με τις διατάξεις της απόφασης αυτής και τις 
διατάξεις του ν. 4485/2017 (Α' 114). Το Κ.Ε.ΔΙ.ΒΙ.Μ. απο¬ 
τελεί μονάδα του Πανεπιστημίου Πελοποννήσου που 
εξασφαλίζει το συντονισμό και τη διεπιστημονική συ¬ 
νεργασία στην ανάπτυξη προγραμμάτων επιμόρφωσης, 
συνεχιζόμενης εκπαίδευσης, κατάρτισης και εν γένει διά 
βίου μάθησης. 

Άρθρο 2 

Πλαίσιο στρατηγικής και δραστηριοτήτων 
για τη διοργάνωση εκπαιδευτικών και 
επιμορφωτικών προγραμμάτων 

Το Πανεπιστήμιο Πελοποννήσου, στο πλαίσιο της 
Στρατηγικής του προτεραιότητας για σύνδεση και πα¬ 
ροχή υπηρεσιών προς την κοινωνία (τόσο σε εθνικό 
όσο και σε περιφερειακό επίπεδο) και ανταποκρινόμε- 
νο στις σύγχρονες οικονομικές και κοινωνικές αλλαγές, 
αναγνωρίζει την ανάγκη διεύρυνσης της συμμετοχής 


στην ανώτατη εκπαίδευση με στόχο την προώθηση της 
οικονομικής ανάπτυξης και τη βελτίωση της κοινωνικής 
συνοχής. 

Το Πανεπιστήμιο Πελοποννήσου, με την ίδρυση του 
ΚΕ.ΔΙ.ΒΙ.Μ., σύμφωνα με τα προβλεπόμενα στο άρθρο 
48 του ν. 4485/2017, έχει ως στόχους: 

1. Τη βελτίωση ευκαιριών για διά βίου μάθηση, για 
ολόκληρη την κοινωνία, προσφέροντας τη δυνατότητα 
για εκπαίδευση, παράλληλα με εργασία και ξεπερνώντας 
τις διαφορές μεταξύ του ακαδημαϊκού χώρου και του 
χώρου της εργασίας. 

2. Την παροχή σύγχρονων και εξειδικευμένων γνώσε¬ 
ων στους νέους εργαζόμενους και ανέργους. 

3. Τη βελτίωση των δεξιοτήτων του ανθρώπινου δυ¬ 
ναμικού, με βάση τις πραγματικές και συνεχώς μεταβαλ¬ 
λόμενες ανάγκες της αγοράς εργασίας. 

4. Την αναβάθμιση της κατάρτισης και της παροχής 
γνώσεων σε τομείς άμεσου ενδιαφέροντος για τους πα¬ 
ραγωγικούς και κοινωνικούς φορείς, τη διοίκηση και την 
αυτοδιοίκηση. 

5. Την επικαιροποίηση και διαρκή αναβάθμιση των 
γνώσεων και δεξιοτήτων των πολιτών προκειμένου να 
ανταποκριθούν στις ολοένα αυξανόμενες απαιτήσεις της 
προσωπικής και εργασιακής τους ζωής. 

6. Την παροχή συνεχιζόμενης εκπαίδευσης και επαγ¬ 
γελματικής κατάρτισης με σκοπό την ενεργοποίηση των 
ατόμων και ομάδων για ατομική και κοινωνική ανάπτυξη. 

7. Την ενίσχυση της ενεργού συμμετοχής των πολιτών 
και την αύξηση των δυνατοτήτων κοινωνικής ένταξης 
και απασχόλησης. 

8. Τη διεύρυνση του ρόλου του στην Περιφέρεια Πελο¬ 
ποννήσου, συμβάλλοντας στην τοπική ανάπτυξη, μέσω 
ανάπτυξης προγραμμάτων σπουδών σε τομείς που συν¬ 
δέονται άμεσα με την τοπική οικονομία. 

9. Την ανάπτυξη κουλτούρας διά βίου μάθησης σε 
ολόκληρο το Πανεπιστήμιο Πελοποννήσου. 

Σκοπός του Κ.Ε.ΔΙ.ΒΙ.Μ. του Πανεπιστημίου Πελοπον¬ 
νήσου είναι: 

1. Η παροχή της δυνατότητας στους πολίτες για διά 
βίου εκπαίδευση, επιστροφή στην εκπαίδευση, ευέλικτη 
εκπαίδευση ακόμα και μετά από την είσοδο τους στο 
χώρο της εργασίας. 

2. Η δημιουργία ενός ευέλικτου και δημιουργικού πε¬ 
ριβάλλοντος μάθησης για όλους τους φοιτητές. 

3. Η διαρκής και άμεση ανταπόκριση στις συνεχείς 
αλλαγές στο επιστημονικό, τεχνολογικό, οικονομικό, 
κοινωνικό και πολιτιστικό τομέα. 

4. Η προσφορά προγραμμάτων σπουδών με διδασκα¬ 
λία εκτός ωρών εργασίας, με υποστήριξη από τεχνολο¬ 
γίες πληροφορικής για ηλεκτρονική μάθηση, με αξιολό¬ 
γηση της προηγούμενης γνώσης των συμμετεχόντων και 
με στόχευση σε συγκεκριμένες επαγγελματικές ομάδες. 

5. Η προσφορά καθοδήγησης και συμβουλευτικών 
υπηρεσιών σε κάθε φοιτητή και η παροχή συμβουλευ¬ 
τικών υπηρεσιών για μελλοντικούς φοιτητές (ιδιαίτερα 
χωρίς ακαδημαϊκό υπόβαθρο). 

6. Η διασφάλιση της ποιότητας στη διά βίου μάθηση σε 
τρία επίπεδα: α) ικανοποίηση των φοιτητών, β) επιτυχία 

της διαδικασίας μάθησης, γ) μεταφορά της μάθησης στο 
χώρο εργασίας. 

7. Η ενίσχυση της σχέσης μεταξύ έρευνας, διδασκαλίας 
και καινοτομίας στο πλαίσιο της διά βίου μάθησης - υλο¬ 
ποίηση ερευνητικής μονάδας διά βίου μάθησης. 

8. Η ανάπτυξη συνεργασιών σε τοπικό/περιφερειακό, 
εθνικό και διεθνές επίπεδο για την παροχή ελκυστικών 
και σύγχρονων προγραμμάτων. 

9. Η αξιοποίηση του επιστημονικού δυναμικού και 
των υποδομών του Πανεπιστημίου Πελοποννήσου σε 
προγράμματα που απευθύνονται στην ελληνική και δι¬ 
εθνή κοινότητα και ανταποκρίνονται στις ανάγκες των 
πολιτών για κατάρτιση, επιμόρφωση και εξειδίκευση. 

10. Η ενίσχυση των δεσμών του Πανεπιστημίου Πε¬ 
λοποννήσου με την τοπική κοινωνία και η εξασφάλιση 
της δυνατότητας να έχει υψηλού επιπέδου επιμόρφωση, 
κατάρτιση και εξειδίκευση. 

11. Η υλοποίηση δράσεων επικοινωνίας όπως: 

ί. Διοργάνωση θεματικών συνεδρίων. 

Μ. Διασύνδεση με άλλα Πανεπιστήμια. 

Μί. Διάλογος και συνεργασία με εταιρίες. 

ίν.Τεκμηρίωση καλών πρακτικών και βασικών αποτε¬ 
λεσμάτων μάθησης. 

12. Η υλοποίηση καινοτόμων δράσεων όπως: 

ί. Ανοικτές διαλέξεις για όλους τους πολίτες - το «Πα¬ 
νεπιστήμιο της Κοινωνίας». 

ϋ. Προγράμματα και διαλέξεις για παιδιά -το «Πανεπι¬ 
στήμιο των Παιδιών». 

Μί. Προγράμματα διά βίου εκπαίδευσης για το προσω¬ 
πικό του Πανεπιστημίου. 

Η διαδικασίας υλοποίησης των Προγραμμάτων Κέ¬ 
ντρου Επιμόρφωσης και Δια Βίου Μάθησης μπορεί να 
έχει τις ακόλουθες μορφές: 

I. Διά ζώσης εκπαίδευση - σε χώρους του Πανεπιστη¬ 
μίου (αμφιθέατρα, αίθουσες, εργαστήρια) 

- με την παραδοσιακή μορφή διδασκαλίας, όπου απαι¬ 
τείται η ταυτόχρονη φυσική παρουσία του εκπαιδευτή 
και των εκπαιδευόμενων στην τάξη. 

II. Μέσω τεχνικών τηλεκπαίδευσης (θ-ΙθΒΓηίης), επι¬ 
τρέποντας στον εκπαιδευόμενο να παρακολουθεί μέσω 
διαδικτύου το πρόγραμμα από το χώρο της επιλογής του. 
Οι τεχνικές τηλεκπαίδευσης μπορεί να διακρίνονται σε: 

α) Εξ αποστάσεως ασύγχρονη εκπαίδευση - διαδικασία 
διδασκαλίας, όπου δεν απαιτείται η ταυτόχρονη συμμε¬ 
τοχή του εκπαιδευτή και των εκπαιδευομένων. 

β) Εξ αποστάσεως σύγχρονη εκπαίδευση - διαδικασία 
διδασκαλίας με ταυτόχρονη συμμετοχή του εκπαιδευτή 
και των εκπαιδευομένων σε πραγματικό χρόνο, όπου 
όμως δεν απαιτείται ο εκπαιδευτής και οι εκπαιδευό¬ 
μενοι να βρίσκονται στον ίδιο χώρο (τηλεδιασκέψεις). 

III. Μέσω του συνδυασμού των I και II ανωτέρω. Ο τρό¬ 
πος αυτός εκφράζει το μεικτό τύπο εκπαίδευσης/κατάρ- 
τισης (όίθηάθά ή ήγόπά) που αξιοποιεί και συνδυάζει 
δυναμικά όλα τα πλεονεκτήματα της διά ζώσης και της 
εξ αποστάσεως εκπαίδευσης. 

Άρθρο 3 

Κανονισμός λειτουργίας 

Με απόφαση της Συγκλήτου, που εκδίδεται ύστερα 
από γνώμη του Συμβουλίου του Κέντρου, δημοσιεύεται 


στην Εφημερίδα της Κυβερνήσεως ο Κανονισμός του 
Κέντρου, όπου ρυθμίζεται κάθε θέμα που αφορά στην 
οργάνωση, στη λειτουργία και στη διοίκησή του και δεν 
προβλέπεται από τις διατάξεις του ν. 4485/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Δεκεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. ΥΠΠΟΑ/ΓΔΥΑ/ΑΤΔΑΔΤΑ/ 
558618/27825/5446 (5) 

Σύσταση και συγκρότηση Ειδικής Επιτροπής Αξι¬ 
ολόγησης του άρθρου 21 του ν. 4369/2016 στη 
Γενική Γραμματεία Αθλητισμού του ΥΠΠΟΑ. 

Η ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τις διατάξεις: 

α) Του άρθρου 21 του ν. 4369/2016 «Εθνικό Μητρώο 
Επιτελικών Στελεχών Δημόσιας Διοίκησης, βαθμολογική 
διάρθρωση θέσεων, συστήματα αξιολόγησης, προαγω¬ 
γών και επιλογής προϊσταμένων (διαφάνεια - αξιοκρατία 
και αποτελεσματικότητα της Δημόσιας Διοίκησης) και 
άλλες διατάξεις» (ΦΕΚ 33/Α'). 

β) Του ν. 3528/2007 (ΦΕΚ 26 Α') «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων ΝΠΔΔ», όπως ισχύει. 

γ)Των άρθρων 13,14 και 15 του ν. 2690/1999 (ΦΕΚ45 Α') 
«Κύρωση του Κώδικα Διοικητικής Διαδικασίας και άλλες 
διατάξεις», όπως ισχύει. 

δ) Του ν. 1558/1985 «Περί Κυβερνήσεως και Κυβερνη¬ 
τικών Οργάνων», άρθρο 27 «Σύσταση Γενικών Γραμμα¬ 
τειών» παρ. 2 ε, περ. ιν «Γενική Γραμματεία Αθλητισμού» 
(ΦΕΚ 137/Α71985). 

ε) Της παρ. 2 του άρθρου 9 του ν. 4326/2015 «Επείγο¬ 
ντα μέτρα για την αντιμετώπιση της βίας στον αθλητισμό 
και άλλες διατάξεις» (ΦΕΚ 49/Α713.05.2015). 

δ) Του π.δ. 104/2014 «Οργανισμός Υπουργείου Πολιτι¬ 
σμού και Αθλητισμού» (ΦΕΚ 171/Α728-08-2014), όπως 
τροποποιήθηκε και ισχύει. 

στ) Του π.δ. 70/2015 «Ανασύσταση των Υπουργείων 
Πολιτισμού και Αθλητισμού...» (ΦΕΚ 114 Α'). 

στ) Τ ου π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών». (ΦΕΚ 210 Α'). 

2. Την υπ' αριθμ. ΥΠΠΟΑ/375614/9900/11-11-2016 
απόφαση του Πρωθυπουργού και της Υπουργού Πολι¬ 
τισμού και Αθλητισμού «Ανάθεση αρμοδιοτήτων στον 
Υφυπουργό Πολιτισμού και Αθλητισμού Γεώργιο Βασι- 
λειάδη» (ΦΕΚ 3672/Β711 -11 -2016). 

3. Την υπ' αριθμ. ΥΠΠΟΑ/ΓΔΥΑ/ΑΤΔΑΔΤΑ/414930/ 
27692/7696/12-12-2016 απόφαση του Υφυπουργού 
Πολιτισμού περί «Μεταβίβαση δικαιώματος υπογραφής 
«Με εντολή Υφυπουργού» στο Γενικό Γραμματέα Αθλη¬ 
τισμού, τον Προϊστάμενο Γενικής Διεύθυνσης Υποστή- 

ριξης Αθλητισμού, τους Προϊσταμένους Διευθύνσεων, 
Τμημάτων και Αυτοτελών Τμημάτων της Γενικής Γραμ¬ 
ματείας Αθλητισμού του Υπουργείου Πολιτισμού και 
Αθλητισμού» (ΦΕΚ 4057/Β72016). 

4. Τηναριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/87826/ 
9226/8196/6616/18-03-2016 υπουργική απόφαση που 
αφορά στην σύσταση των Υπηρεσιακών Συμβουλίων 
του Υπουργείου Πολιτισμού και Αθλητισμού (Φ.Ε.Κ. 796/ 
Β724-03-2016). 

5. Την υπ’ αριθμ. ΥΠΠΟΑ/ΓΔΥΑ/ΑΤΔΑΔΤΑ/249948/ 
17760/5052/27-07-2016 (ΑΔΑ 7ΝΠΞ4653Π4-ΥΦΕ) από¬ 
φαση περί ορισμού μελών του Υπηρεσιακού Συμβου¬ 
λίου του ΥΠ.ΠΟ.Α. τομέα Αθλητισμού, όπως τροποποι¬ 
ήθηκε με την αριθμ. ΥΠΠΟΑ/ΓΔΥΑ/ΑΤΔΑΔΤΑ/344657/ 
23731/6676/19-10-2016 (ΑΔΑ 63Τ44653Π4-Ω2Β) από¬ 
φαση του Υπουργού Πολιτισμού και Αθλητισμού. 

6. Την υπ' αριθμ. ΥΠΠΟΑ/ΓΔΥΑ/ΑΤΔΑΔΤΑ/10195/ 
733/219/13-01 -2017 (ΑΔΑ ΩΘ4Γ4653Π4-7Ρ4) απόφαση 
ορισμού αιρετών μελών του Υπηρεσιακού Συμβουλίου 
του ΥΠΠΟΑ, τομέα Αθλητισμού και την ορθή επανάληψη 
αυτής στις 10/02/2017, αποφασίζουμε: 

1. Συστήνουμε στη Γενική Γραμματεία Αθλητισμού 
του ΥΠΠΟΑ, Ειδική Επιτροπή Αξιολόγησης, σύμφωνα 
με τις διατάξεις του άρθρου 21 του ν. 4369/2016 (ΦΕΚ 
33/Α727-02-2016), με έδρα το κτίριο του Υπουργείου 
Παιδείας, Έρευνας και Θρησκευμάτων το επί της οδού 
Ανδρέα Παπανδρέου 37, ΤΚ 15180 Μαρούσι. 

2. Η εν λόγω Επιτροπή αποτελείται από την Πρόεδρο 
και τα μέλη της ως εξής: 

Α) Τον Π ροϊστάμενο της Γενικής Διεύθυνσης (αρμόδιο 
για θέματα Διοίκησης Προσωπικού) της Γενικής Γραμ¬ 
ματείας Αθλητισμού του Υπουργείου Πολιτισμού και 
Αθλητισμού ως Πρόεδρο, με ομοιόβαθμο αναπληρωτή 
από το Υπουργείο Πολιτισμού και Αθλητισμού, ο οποίος 
εκλέγεται με δημόσια κλήρωση. 

Β) Έναν Προϊστάμενο ΓενικήςΔιεύθυνσηςτου οικείου 
Υπουργείου, με ομοιόβαθμο αναπληρωτή από το οικείο 
Υπουργείο, οι οποίοι θα επιλέγονται με δημόσια κλή¬ 
ρωση. 

Γ) Έναν Προϊστάμενο Γενικής Διεύθυνσης από άλλο 
Υπουργείο ή άλλο φορέα, ο οποίος θα επιλεγεί υποχρεω- 
τικώς μετά από δημόσια κλήρωση μεταξύ πέντε υποψη¬ 
φίων από πέντε διαφορετικούς φορείς, με αναπληρωτές 
ισάριθμους προϊσταμένους Γενικής Διεύθυνσης από τον 
ίδιο ή άλλο φορέα. 

Δ) Στην Επιτροπή μετέχουν χωρίς δικαίωμα ψήφου: 

ί) Δύο αιρετοί εκπρόσωποι των μονίμων υπαλλήλων 
ή των υπαλλήλων με σχέση εργασίας Ιδιωτικού Δικαί¬ 
ου Αορίστου Χρόνου (Ι.Δ.Α.Χ.) της Γενικής Γραμματείας 
Αθλητισμού του ΥΠΠΟΑ, οι οποίοι είναι μέλη του αρμόδι¬ 
ου Υπηρεσιακού Συμβουλίου του ΥΠΠΟΑ Τομέα Αθλητι¬ 
σμού, στο οποίο υπάγεται ο αξιολογούμενος υπάλληλος. 

ϋ) Ένας εκπρόσωποςτου Επαγγελματικού Επιμελητηρί¬ 
ου ή Συλλόγου ή Σωματείου, του οποίου ο αξιολογούμε¬ 
νος είναι μέλος, ύστερα από αίτηση του αξιολογούμενου. 

3. Γραμματέας της Ειδικής Επιτροπής Αξιολόγησης της 
Γενικής Γραμματείας Αθλητισμού του ΥΠΠΟΑ, ορίζεται 
υπάλληλος της Οργανικής μονάδας αρμοδιότητας για 
θέματα προσωπικού της Γενικής Γραμματείας Αθλητι¬ 


σμού. 

4. Έργο της Ειδικής Επιτροπής Αξιολόγησης είναι: 

α) Η εξέταση των ενστάσεων των αξιολογούμενων σε 
περίπτωση που ο μέσος όρος βαθμολογίας της Έκθεσης 
είναι μικρότερος του 75. 

β) Η εξέταση της ειδικής αιτιολογίας, η οποία παρατί¬ 
θεται υποχρεωτικά για βαθμολογία επιμέρους κριτηρίου 
από 90 έως 100. 

γ) Η εξέταση της ειδικής αιτιολογίας, η οποία παρατί¬ 
θεται υποχρεωτικά για βαθμολογία επιμέρους κριτηρίου 
κάτω του 60 κατόπιν άσκησης ένστασης των αξιολο¬ 
γούμενων. 

δ) Η βαθμολογία της έκθεσης αξιολόγησης σε περί¬ 
πτωση που η απόκλιση μεταξύ των μέσων όρων των 
βαθμολογιών των δύο (2) αξιολογητών υπερβαίνει τις 
είκοσι τέσσερις (24) εκατοστιαίες μονάδες. 

Ε) Τα ΝΠΔΔ (εποπτευόμενα της ΓΓΑ) που δεν διαθέ¬ 
τουν δικό τους Υπηρεσιακό Συμβούλιο υπάγονται στην 
Ειδική Επιτροπή Αξιολόγησης της Γενικής Γραμματείας 
Αθλητισμού, από την οποία εποπτεύονται. 

ΣΤ) Αν η Επιτροπή κληθεί να αξιολογήσει ενστάσεις 
ή τις εξαιρετικές επιδόσεις υπαλλήλων ή προϊσταμέ¬ 
νων που έχουν αξιολογηθεί από μέλος της Επιτροπής, 
το συγκεκριμένο μέλος κωλύεται να συμμετάσχει στην 
εξέταση του εν λόγω θέματος από την Επιτροπή και τη 
θέση του παίρνει ο αναπληρωτής του. 

Σε όσους φορείς προβλέπεται Υπηρεσιακό Συμβούλιο, 
το οποίο ακόμη δεν έχει συσταθεί, οι υπάλληλοι τους 
υπάγονται στην Ειδική Επιτροπή Αξιολόγησης του φορέα 
που τους εποπτεύει. 

Ζ) Για τη συγκρότηση, τη σύνθεση, τις συνεδριάσεις, 
τη λειτουργία και τις πράξεις της Ειδικής Επιτροπής Αξι¬ 
ολόγησης εφαρμόζονται, κατά τα λοιπά, οι διατάξεις του 
Κώδικα Διοικητικής Διαδικασίας (ν. 2690/1999). 

Η θητεία των μελών της Ειδικής Επιτροπής Αξιολόγη¬ 
σης είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Δεκεμβρίου 2017 

Η Υπουργός Ο Υφυπουργός 

ΛΥΔΙΑ ΚΟΝΙΟΡΔΟΥ ΓΕΩΡΓΙΟΣ ΒΑΣΙΛΕΙΑΔΗΣ 


Αριθμ. ΔΠΔΑ/86425/4 125/ΦΕΡ. (6) 

Έγκριση Επιχειρησιακού Σχεδίου 2018-2021 της 

εταιρείας «ΕΡΓΑ ΟΣΕ ΑΝΩΝΥΜΗ ΕΤΑΙΡΕΙΑ». 

Ο ΥΠΟΥΡΓΟΣ 

ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α) του άρθρου 4 «Αρμοδιότητες ΕΡΓΟΣΕ» του ν. 3891/ 
2010 (Α' 188) «Αναδιάρθρωση, εξυγίανση και ανάπτυξη 
του ομίλου ΟΣΕ καιτηςΤΡΑΙΝΟΣΕ και άλλες διατάξεις για 
τον σιδηροδρομικό τομέα», 

β) του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α' 98), 

γ) των άρθρων 6,7,10 και 11 του ν. 3429/2005 (Α' 314) 
«Δημόσιες Επιχειρήσεις και Οργανισμοί», όπως τροπο¬ 
ποιήθηκε και ισχύει, 

δ) των άρθρων 24,45 και 46 του ν. 4270/2014 (Α' 143) 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ) - δημόσιο λογιστικό 
και άλλες διατάξεις», όπως τροποποιήθηκε και ισχύει, 
ε) του άρθρου 163 του ν. 4472/2017 (Α' 74) «Έγκριση 
Μεσοπρόθεσμου Πλαισίου Δημοσιονομικής Στρατηγι¬ 
κής 2018-2021», 

στ) του άρθρου 4 του π.δ. 123/2016 (Α' 208) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων», 
ζ) του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών» και 
η) του π.δ. 123/2017 (Α' 151) «Οργανισμόςτου Υπουρ¬ 
γείου Υποδομών και Μεταφορών». 

2. Τις υπ’ αριθμ. πρωτ. αποφάσεις: 

α) 2/1400/ΔΠΓΚ/17-2-2016 (Β' 476) του Αναπληρωτή 
Υπουργού Οικονομικών «Κατάρτιση και υποβολή Επιχει¬ 
ρησιακών Σχεδίων των φορέων του κεφαλαίου Α' του 
ν. 3429/2005», 

β) οικ. 509/11/3-1-2017 (Β' 61) κοινή υπουργική 
απόφαση του Αναπληρωτή Υπουργού Οικονομικών, 
της Υπουργού Διοικητικής Ανασυγκρότησης και του 
Υπουργού Υποδομών και Μεταφορών «Αναδιοργάνω¬ 
ση της Γενικής Διεύθυνσης Οικονομικών Υπηρεσιών του 
Υπουργείου Υποδομών και Μεταφορών, σύμφωνα με τις 
διατάξεις του άρθρου 58 του ν. 4438/2016 (Α' 228)» και 
γ) οικ.1747/85/12-1-2017 (Β' 75) κοινή υπουργική από¬ 
φαση του Αναπληρωτή Υπουργού Οικονομικών και του 
Υπουργού Υποδομών και Μεταφορών "Έγκριση του προ¬ 
ϋπολογισμού έτους 2017, του φορέα «ΕΡΓΑ ΟΣΕ Α.Ε.»". 

3. Την αριθμ. 3405/10-8-2017 απόφαση του Διοικη¬ 
τικού της Συμβουλίου «Έγκριση Επιχειρησιακού Σχε¬ 
δίου 2018 - 2021 της ΕΡΓΑ ΟΣΕ Α.Ε.» κατά την 843η 
Συνεδρίασή του. 

4. Την από 6-12-2017 εισηγητική έκθεση του Γενικού 
Διευθυντή Οικονομικών Υπηρεσιών του Υπουργείου 
Υποδομών και Μεταφορών. 

5. Το γεγονός ότι, από τις διατάξεις της παρούσας 
απόφασης και σύμφωνα με το Μεσοπρόθεσμο Πλαίσιο 
Δημοσιονομικής Στρατηγικής 2018-2021 δενπροκαλεί- 
ται δαπάνη σε βάρος του τακτικού προϋπολογισμού, 
αποφασίζουμε: 

1. Εγκρίνεται το επιχειρησιακό σχέδιο του εποπτευό¬ 
μενου φορέα «ΈΡΓΑ ΟΣΕ Α. Ε.» για τα έτη 2018 - 2021, 
με έτος βάσης το οικονομικό έτος 2017, όπως διαβιβά¬ 
στηκε με το αριθμ. οικ. 11191/17/22-11 -2017 έγγραφο 
της εταιρείας και βρίσκεται στα αρχεία της Διεύθυνσης 
Προϋπολογισμού και Δημοσιονομικών Αναφορών της 
Γενικής Διεύθυνσης Οικονομικών Υπηρεσιών του Υπουρ¬ 
γείου Υποδομών και Μεταφορών. 


2. Εντέλλεται η διοίκηση του εν λόγω φορέα, όπως 
συμβάλλει στην επίτευξη του στόχου του επιχειρησιακού 
σχεδίου, στην αύξηση της αποτελεσματικότητας, της 
παραγωγικότητας και στη βελτίωση της ποιότητας των 
παρεχόμενων υπηρεσιών, εξασφαλίζοντας ταυτόχρονα 
τα οικονομικά αποτελέσματα που έχουν συμφωνηθεί 
στο πλαίσιο του επικαιροποιημένου Μεσοπρόθεσμου 
Πλαισίου Δημοσιονομικής Στρατηγικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 1000.0/92655/2 017 (7) 

Παράταση Θητείας Επικεφαλής Περιφερειακού 

Γραφείου ΔΑΛ Πειραιά. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) του άρθρου 131 παρ. 5 του ν. 4389/2016 «Επείγου¬ 
σες διατάξεις για την εφαρμογή της συμφωνίας δημο¬ 
σιονομικών στόχων και διαρθρωτικών μεταρρυθμίσεων 
και άλλες διατάξεις» (Α' 94), 

β) του ν. 4270/2014 «Αρχές Δημοσιονομικής Διαχεί¬ 
ρισης και Εποπτείας-Δημόσιο Λογιστικό και άλλες δια¬ 
τάξεις» (Α' 143), 

γ) του άρθρου 90 του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (Α' 98), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Το π.δ. 113/2010 «Ανάληψη υποχρεώσεων από τους 
Διατάκτες» (Α' 194), όπως ισχύει. 

3. Την απόφαση του Υπουργού Ναυτιλίας και Νησιωτι¬ 
κής Πολιτικής με αριθμό 1000.0/47934/2017 «Σύσταση 
Περιφερειακού Γραφείου Δ.Α.Λ. Πειραιά και ορισμός 
επικεφαλής αυτού» (Β' 2536). 

4. Το απόσπασμα συνεδρίασης Σ.Δ.Δ.Α.Λ. της 
21/12/2017. 

5. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Στη δεύτερη παράγραφο της υπουργικής απόφασης 
με αριθμό 1000.0/47934/2017 «Σύσταση Περιφερειακού 
Γραφείου Δ.Α.Α. Πειραιά και ορισμός επικεφαλής αυτού» 
(Β' 2536) η φράση «Μέχρι 31/12/2017» αντικαθίσταται 
από τη φράση «Μέχρι 30/4/2019». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 29 Δεκεμβρίου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























